Python bevezető (feladatok)

**Add meg a neved!:** Vágvölgyi Balázs

**Az órai feladatokra adott válaszaidat tartalmazó Word-öt Moodle felületén add be!**

Órai feladatok

Kis- és nagybetűk a változók neveiben

1. Hozz létre 2 db változót, melynek neve **egyezzen** meg!
2. Adj nekik **különböző** értékeket!
3. Válassz ki egy betűt a változókban! Az egyik változónál a betű legyen kisbetűs, míg a másiknál nagybetűs.
4. print() függvény segítségével írasd ki a képernyőre a két változó tartalmát!

**Kérdés**: Mit tapasztalsz, a két változó értéke ugyanaz vagy különböző? Miért?

**Válasz**: Mivel a változók neve megegyezik, ezért a változónak a 2. alkalommal megadott értéke lesz kiírva (nálam a nagy betűs változat).

Szabálytalan változónevek

A következő sorban pontosvesszővel látod változók neveit. **Piros betűszínnel jelöld**, melyek szabálytalanok, azaz programozás során szintaktikai hibát dobna. (Ha nem vagy benne biztos, próbáld ki gépen!). **Tedd félkövérré** a szabálytalanok esetében, hogy mely karakter okozza a hibát!

1adat ; ellen**?** ; aladár ; aladar ; a\_la\_dar ; **+**adat ; \_print ; (alma) ; őserő ; print\_ ; X**%** ; \_, \_

\_print -> <built-in function print>

Értékadás, de hogyan

A következő utasítás hatására nem jelenik meg hibaüzenet. alma,fa = **4**,**5**

**Kérdés**: Miért nem jelenik meg? (becsapós kérdés!)

**Válasz**: Mert egy sorban több változót adtunk meg. az *alma* értéke *4* lesz, míg a *fa* értéke 5. A két változóval hiba nélkül lehet dolgozni. Ez a Python **tuple unpacking** funkciója.

Alapvető műveletek

**Add ki** az alábbi parancsokat! Figyeld meg az eredményt a képernyőn, ami a print hatására kiíródik.

\_=**2**

\_+=\_

\_\*=\_

**print**(\_)

**Kérdés**: Mit gondolsz, miért ezt az eredményt kaptad?

**Válasz**: Ez egy egyszerű művelet a megadott változókkal. A += művelettel egy megadott értékkel növeljük a változót, míg a \*= -vel egy megadott értékkel szorozzuk azt.

Speciális karakterek - változó

**Módosítsd** úgy az alábbi változó értékét, hogy a **print**(mese) parancs hatására a kiírt tartalom minden egyes szava új sorba kerüljön! (Ne feledd: a változó értékét kell módosítani!)

mese = "Egyszer volt, hol nem volt”

**Írd ide a módosított értéket!:** *egyszer\nvolt\nhol\nnem\nvolt.* Vagy ha lusta vagyok, akkor írhatom a szöveget ””” közé is, és csak simán megnyomhatom az entert a szavak után.

Print paraméter

**Bővítsd** az alábbi parancsot egy paraméterrel úgy, hogy hatására minden gyümölcs neve mögött a „fa” szó jelenjen meg a képernyőn! Figyeld meg, hogy a cseresznye szó után van még egy üres szóköz is, miért?

**Kérdés**: Mire szolgál a cseresznye után álló szóköz „macska-kaparások” között?

**Válasz**: Arra, hogy az értékek el legyenek választva egymástól.

**print**("alma”, "korte”, "cseresznye”, " ”)

Házi feladat

Adatok a képernyőn

**Írj egy programot, amely bekéri a felhasználó nevét, életkorát és ezen adatokat kiírja a képernyőre egymástól vesszővel elválasztva!** *(pl.: Kiss Béla, 42).*Az adatokat változókba tárold el, és ezeket írasd ki a képernyőre az említett módon. Amit használnod kell: input(), print(), sep (paraméter), változók

A program neve legyen: **hazi01\_adatok.py**

Beadni a Moodle felületén kell!